CELEX: 32012R1070
Language: hr
Date: 2012-11-14 00:00:00
Title: Provedbena uredba Komisije (EU) 1070/2012 od 14. studenoga 2012. o izmjeni Uredbe (EZ) br. 2535/2001 u pogledu beskvotnog povlaštenog uvoza mlijeka i mliječnih proizvoda i kvote za uvoz mliječnih proizvoda podrijetlom iz Republike Moldove

02/Sv. 022
            
            
               HR
            
            
               Službeni list Europske unije
            
            
               234
            
         32012R1070
   
               L 318/7
            
            
               SLUŽBENI LIST EUROPSKE UNIJE
            
            
               14.11.2012.
            
         
      PROVEDBENA UREDBA KOMISIJE (EU) 1070/2012
   od 14. studenoga 2012.
   o izmjeni Uredbe (EZ) br. 2535/2001 u pogledu beskvotnog povlaštenog uvoza mlijeka i mliječnih proizvoda i kvote za uvoz mliječnih proizvoda podrijetlom iz Republike Moldove
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u (1)), a posebno njezin članak 144. stavak 1. i članak 148. točku (c) u vezi s člankom 4.,
   budući da:
   
               (1)
            
            
               Poglavlje I. glave 2. Uredbe Komisije (EZ) br. 2535/2001 od 14. prosinca 2001. o utvrđivanju detaljna pravila za primjenu Uredbe Vijeća (EZ) br. 1255/1999 u pogledu uvoznih aranžmana za mlijeko i mliječne proizvode i otvaranja carinskih kvota (2), se koristi za uvoznu kvotu br. 09.4210, koja je predviđena Uredbom Vijeća (EZ) br. 55/2008 (3) i dodijeljena Republici Moldovi do 2012. Uredba (EU) br. 581/2011 Europskog parlamenta i Vijeća (4) produljuje primjenu Uredbe (EZ) br. 55/2008 do kraja 2015. Stoga je primjereno da Uredba (EZ) br. 2535/2001 uzima u obzir produljenje trajanja kvote br. 09.4210.
            
         
               (2)
            
            
               Poglavlje II. glave 2. Uredbe (EZ) br. 2535/2001 propisuje pravila koja se odnose na povlašteni beskvotni uvoz iz posebnih ugovora i akata. Za pravilno upravljanje uvozom je prikladno da se ta pravila primijene i za sve druge povlaštene beskvotne uvoze, koji su obuhvaćeni člankom 2. te Uredbe. Osim toga, u interesu jasnoće i transparentnosti, primjereno je da ta pravila uključuju obvezu navoda povlaštenog uvoza u polju 24. zahtjeva za dozvole i dozvole.
            
         
               (3)
            
            
               Stoga Uredbu (EZ) br. 2535/2001 treba izmijeniti na odgovarajući način.
            
         
               (4)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Uredba (EZ) br. 2535/2001 mijenja se kako slijedi:
   
               1.
            
            
               Poglavlje II. glave 2. zamjenjuje se sljedećim:
               „POGLAVLJE II.
               Beskvotni uvoz samo na temelju uvozne dozvole
               Članak 20.
               1.   Ovo se poglavlje primjenjuje na:
               
                           (a)
                        
                        
                           povlašten uvoz, koji ne podliježe kvoti, naveden u
                           
                                       i.
                                    
                                    
                                       Prilog I. Protokolu 1. uz Odluku br 1/98 Vijeća EZ-Turska za pridruživanje;
                                    
                                 
                                       ii.
                                    
                                    
                                       Prilog IV. Ugovoru s Južnom Afrikom;
                                    
                                 
                                       iii.
                                    
                                    
                                       Prilog 2. Ugovoru između Europske zajednice i Švicarske o trgovini poljoprivrednim proizvodima;
                                    
                                 
                     
                           (b)
                        
                        
                           bilo koje drugog povlaštenog uvoza, koji ne podliježe kvotama, proizvoda iz točke J dijela I. Priloga II. Uredbi (EZ) br. 376/2008.
                        
                     2.   Za uvoz iz točke (a) stavka 1., proizvodi i primjenjive stope carine su navedene u Prilogu II. ovoj Uredbi.
               Članak 21.
               1.   Zahtjevi za dozvolu i dozvole sadrže:
               
                           (a)
                        
                        
                           u polju 8. država podrijetla;
                        
                     
                           (b)
                        
                        
                           u polju 20. jedan od navoda iz Priloga XVI.
                        
                     2.   Dozvole u polju 24. sadrže primjenjivu smanjenu carinsku stopu.
               3.   Dozvola predstavlja obvezu uvoza iz države navedene u polju 8.
               Članak 22.
               Smanjena stopa carine primjenjuje se samo uz predočenje dozvole za uvoz i prihvaćanju deklaracije za puštanje u slobodan promet, uz dokaz o podrijetlu.”
            
         
               2.
            
            
               U Prilogu I., dio J se zamjenjuje tekstom utvrđenim Prilogom ovoj Uredbi.
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 299, 16.11.2007., str. 1.
   
   
      (2)  SL L 341, 22.12.2001., str. 29.
   
   
      (3)  SL L 20, 24.1.2008., str. 1.
   
   
      (4)  SL L 165, 24.6.2011., str. 5.
   
   PRILOG
   
      „I.J
      CARINSKE KVOTE IZ PRILOGA I. UREDBI (EZ) BR. 55/2008
      
                  Broj kvote
               
               
                  Oznaka KN
               
               
                  Naziv (1)
                  
               
               
                  Država podrijetla
               
               
                  Godina uvoza
               
               
                  Godišnja kvota od 1. siječnja do 31. Prosinca
                  (u tonama)
                  (u težini proizvoda)
               
               
                  Uvozna carina
                  (EUR/100 kg neto težine)
               
            
                  Godišnje
               
               
                  Šestomjesečno
               
            
                  09.4210
               
               
                  0401 do 0406
               
               
                   
               
               
                  Republika Moldova
               
               
                   
               
               
                   
               
               
                   
               
               
                  0
               
            
                  Mliječni proizvodi
               
               
                  Od 1. srpnja do 31. prosinca 2008.
               
               
                   
               
               
                  1 000
               
            
                   
               
               
                  2009.
               
               
                  1 000
               
               
                  500
               
            
                   
               
               
                  2010. do 2015.
               
               
                  1 500
               
               
                  750
               
            
   
      (1)  Neovisno o pravilima za tumačenje kombinirane nomenklature, tekst naziv proizvoda treba uzeti samo kao naznaku, s obzirom na to da je primjenjivost povlaštenog režima u kontekstu ovog Priloga, utvrđen oznakama KN-a. Tamo gdje su naznačene oznake ex KN, primjenjivost povlaštenog režima se utvrđuje zajedničkom primjenom oznake KN i odgovarajućeg naziva.”